proxectonos/corpus_dominio_legal_administrativo_tmp huggingface dataset:
RESOLUCIÓN do 3 de xuño de 2005 sobre o plan de cobertura informativa, entrevistas e debates da Compañía de Radio Televisión de Galicia, e sobre a modificación horaria de emisión de espazos gratuítos de propaganda electoral na TVG, en relación coas eleccións ao Parlamento de Galicia.
XUNTA ELECTORAL DE GALICIA — III. OUTRAS DISPOSICIÓNS — 07/06/2005

A Xunta Electoral de Galicia, na reunión que tivo lugar o día 3 de xuño de 2005, tomou coñecemento do plan de cobertura informativa, entrevistas e deba
tes aprobado pola CRTVG, con motivo das eleccións ao Parlamento de Galicia.
Igualmente aprobou, por motivos técnicos de programación na TVG, o traslado dos espazos gratuítos de propaganda electoral cuxa emisión estaba prevista ás 12.20 horas dos días 7, 8, 9, 10, 13, 14, 15, 16 e 17 de xuño de 2005, ás 12.35 horas dos mesmos días.
As entidades políticas afectadas poden examinar o plan de cobertura informativa, debates e entrevistas, e a modificación horaria de emisión dos espazos de propaganda electoral, na Secretaría da Xunta Electoral de Galicia, sita na praza de Galicia da cidade da Coruña, no prazo preclusivo dun día, o seguinte ao da publicación deste acordo no Diario Oficial de Galicia, e formular os recursos que consideren pertinentes.
Publícase este anuncio en cumprimento do disposto nas normas sexta e oitava da instrución da Xunta Electoral Central do 13 de setembro de 1999.
A Coruña, 3 de xuño de 2005.
Jesús Souto Prieto
Presidente da Xunta Electoral de Galicia
DECRETO 149/2005, do 26 de maio, polo que se declara de utilidade pública e urxente execución a concentración parcelaria da zona de Fisteus (Curtis-A Coruña).
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 08/06/2005

A dispersión parcelaria que presentan os terreos da parroquia de Fisteus, posta de manifesto polo Concello de Curtis e apoiada polos propietarios da zona, mediante solicitude dirixida ao conselleiro de Política Agroalimentaria e Desenvolvemento Rural, motivou un estudo de viabilidade e de valoración das posibilidades que ofrece a zona para incrementar o rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Política Agroalimentaria e Desenvolvemento Rural, formulada conforme o establecido na Lei galega 10/1985, do 14 de agosto, de concentración parcelaria para Galicia, modificada pola Lei 12/2001, do 10 de setembro, e logo de deliberación do Consello da Xunta de Galicia na súa reunión do día vinte e seis de maio de dous mil cinco,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Fisteus (Curtis-A Coruña).
Artigo 2º
O perímetro da zona será, en principio, o correspondente á totalidade dos terreos da parroquia de Fisteus. O referido perímetro quedará en definitiva modificado polas rectificacións, inclusións e exclusións que se acorden ao amparo dos artigos 23 e seguintes da Lei 10/1985, do 14 de agosto, de concentración parcelaria para Galicia, modificada pola Lei 10/2001, do 10 de setembro.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou modernizar as explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior aos seis meses a partir da publicación do presente decreto.
Disposicións derradeiras
Primeira.-Facúltase a Consellería de Política Agroalimentaria e Desenvolvemento Rural para ditar as disposicións complementarias que requira a execución do presente decreto.
Segunda.-A presente disposición entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e seis de maio de dous mil cinco.
Manuel Fraga Iribarne
Presidente
José Antonio Santiso Miramontes
Conselleiro de Política Agroalimentaria e Desenvolvemento Rural
ORDE do 11 de abril de 2005 pola que se modifica a do 18 de febreiro, pola que se aproban as bases reguladoras para a concesión de subvencións a corporacións locais para actividades de fomento ao investimento en mercados retallistas, en rúas e zonas peonís-comerciais, e noutros equipamentos comerciais de carácter social, no desenvolvemento do programa cuadrienal de modernización do sector comercial minorista en Galicia, en réxime de concorrencia competitiva, e se procede á súa convocatoria para o ano 2005.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 08/06/2005

A Orde do 18 de febreiro de 2005 (DOG nº 42, do 2 de marzo), da Consellería de Innovación, Industria e Comercio, regula as axudas a corporacións locais para equipamentos comerciais de uso colectivo e de carácter social. Pola natureza dos investimentos a orde preve a posibilidade de adquirir compromisos de carácter plurianual, destinando para fin un total de 4.799.517,83 euros, distribuídos nas anualidades 2005, 2006 e 2007.
Mediante esta orde, e atendendo a criterios de optimización dos recursos nos programas de gasto da Consellería de Innovación, Industria e Comercio, procedese á redistribución dos créditos aludidos.
A teor do exposto, en virtude das competencias que ten atribuída a Consellería de Innovación, Industria e Comercio en materia de comercio interior, e no exercicio das atribucións que me foron conferidas,
DISPOÑO:
Artigo único.
1. Modifícase o artigo 2º.1 quedando a nova redacción nos seguintes termos: para a concesión das subvencións, destinarase o crédito correspondente á aplicación orzamentaria 08.04.521-V.761.1. Transferencias de capital. Corporacións locais. Equipamentos comerciais de carácter social, coa seguinte distribución para o ano 2005 e as plurianualidades ano 2006 e 2007, con independencia dos orzamentos que se aproban nos ditos exercicios.
Aplicación orzamentaria: 08.04.521-V.761.1.
Ano 2005: 1.100.000 euros.
Ano 2006: 1.940.000 euros.
Ano 2007: 1.760.000 euros.
Todas estas cantidades poderán ser incrementadas en función das peticións presentadas e de acordo coas dispoñibilidades de crédito.
2. Atendendo á súa natureza e alcance, esta modificación non afecta o prazo de presentación de solicitudes establecido na referida orde. Non obstante os concellos que o consideren oportuno, poderán propoñer no prazo de quince días, contados desde o seguinte á publicación desta orde no Diario Oficial de Galicia, as modificacións que consideren convenientes no calendario de execución dos investimentos previstos, e dentro das anualidades consideradas nas bases reguladoras.
Santiago de Compostela, 11 de abril de 2005.
Juan Rodríguez Yuste
Conselleiro de Innovación, Industria e Comercio
CONSELLERÍA DE POLÍTICA AGROALIMENTARIA E
DESENVOLVEMENTO RURAL
DECRETO 146/2005, do 26 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da estrada LU-115 (antiga CP39-01) Outeiro de Rei (NVI)-Castro. Clave: LU/02/018.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 07/06/2005

Con data do 5 de outubro de 2004, o director xeral de Obras Públicas, por delegación do vicepresidente primeiro e conselleiro de Política Territorial, Obras Públicas e Vivenda, aprobou o proxecto de trazado do acondicionamento da estrada LU-115 (antiga CP39-01) Outeiro de Rei (NVI)-Castro. Clave: LU/02/018.01.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguranza vial, dado que, por unha parte, se mellora o trazado en planta e se aumenta a sección actual; e, por outra parte, se aumenta o control de accesos a través de camiños de servizo e mellora das interseccións.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda, e logo
de deliberación do Consello da Xunta de Galicia na súa reunión do día vinte e seis de maio de dous mil cinco,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación, no proxecto de trazado do acondicionamento da estrada LU-115 (antiga CP39-01) Outeiro de Rei (NVI)-Castro. Clave: LU/02/018.01.
Santiago de Compostela, vinte e seis de maio de dous mil cinco.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
CONSELLERÍA DE POLÍTICA AGROALIMENTARIA E
DESENVOLVEMENTO RURAL
CORRECCIÓN de erros.-Orde do 30 de maio de 2005 pola que se establecen, para a campaña 2005/2006, os procedementos de xestión de solicitudes de adquisición de cota ao Fondo nacional coordinado de cotas lácteas.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 07/06/2005

Advertidos erros na citada orde e no seu anexo, publicada no DOG nº 103, do 31 de maio de 2005, é necesario efectuar as seguintes correccións:
1. Na páxina 9.379, na letra i) do artigo 7, onde di: «Dous puntos por ser membro e ter entregado todo o leite ...», debe dicir: «Dous puntos por ser membro dunha cooperativa para comercialización de leite ou ter entregado todo o leite ...».
2. Nas páxinas 9.381 e 9.382, substitúese o anexo I polo que se engade de seguido:
CORRECCIÓN de erros.-Decreto lexislativo 1/2005, do 10 de marzo, polo que se aproba o texto refundido das leis 7/1985, do 17 de xullo, e 4/1996, do 31 de maio, de caixas de aforros de Galicia.
CONSELLERÍA DE ECONOMÍA E FACENDA — I. DISPOSICIÓNS XERAIS — 09/06/2005

Advertido erros no devandito decreto, publicado no DOG nº 101, do venres, 27 de maio de 2005, cómpre facer as oportunas correccións:
-Na páxina 9.177, artigo 27º, alínea b), onde di: «b) Os que con anterioridade á cal designación ou durante o exercicio...», debe dicir: «b) Os que con anterioridade á nova designación ou durante o exercicio...».
-Na páxina 9.182, artigo 51º, alínea e) onde di: «e) ... respecto do último balance aprobado e aquel a que se lle fixo auditoría», debe dicir: «e) ... respecto do último balance aprobado e ao que se lle fixo auditoría».
RESOLUCIÓN do 10 de febreiro de 2005, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, das táboas salariais para o ano 2004 do convenio colectivo de ámbito provincial para a empresa Industrias Plásticas Arias, S.L.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 09/06/2005

Visto o acordo para a revisión das táboas salariais para o ano 2004 do convenio colectivo para a empresa Industrias Plásticas Arias, S.L. (código 2700902),
da provincia de Lugo, asinado o día 31 de xaneiro de 2005, pola representación da mentada empresa e a dos seus traballadores, e de conformidade co disposto no artigo 90 puntos 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta delegación provincial
ACORDA:
Primeiro.-Ordenar a inscrición da revisión do citado convenio colectivo no rexistro de convenios desta delegación, así como o seu depósito.
Segundo.-Remitir o texto da revisión do mentado convenio colectivo á Dirección Xeral de Relacións Laborais da Xunta de Galicia.
Terceiro.-Dispoñer a súa publicación no Diario Oficial de Galicia.
Lugo, 10 de febreiro de 2005.
Ana Chao Vázquez
Delegada provincial de Lugo
Acta de constitución e sinatura das táboas revisadas para o 2004 do convenio de Industrias Plásticas Arias, S.L.
Asistentes:
Pola parte empresarial:
José Eduardo Arias Ferreiro (xerente).
Pola parte social:
Antonio Fernández Pedride (do. sind.).
Asesores:
Manuel Silvarrey Cabado (USO).
Reunidos en Lugo e nos locais da empresa, o día 31-1-2005 ás 16.00 h, e sendo todos eles integrantes da mesa negociadora do convenio de Industrias Plásticas Arias, S.L.
Acordan:
Primeiro.-Ambas as partes recoñecen mutuamente ter capacidade legal para negociar, segundo establece a Lei orgánica de liberdade sindical e o Estatuto dos traballadores.
Segundo.-Revisar as táboas para o ano 2004 do convenio colectivo da empresa Industrias Plásticas Arias, S.L., que se anexan á presente acta.
Terceiro.-Remitirlle as táboas revisadas á autoridade laboral competente para cumprir os efectos legais oportunos coa súa publicación.
Cuarto.-Acordan autorizar a Manuel Silvarrey Cabado para rexistrar e tramitar calquera asunto relacionado con este convenio ante os organismos públicos.
Para que así conste para os efectos oportunos asinamos esta acta en Lugo, o trinta e un de xaneiro de dous mil cinco.
Táboa salarial revisadada
(Vixencia 1-1-2004 ao 31-12-2004)
Categoría profesional
Salario base
Complemento
de transporte
Complemento
de produtividade
Xefe administración
867,08 A
72,26 A
9 A
Oficial 1ª administ.
722,57 A
72,26 A
9 A
Oficial 2ª administ.
691,60 A
72,26 A
9 A
Aux. administrativo
670,96 A
72,26 A
9 A
Encargado
763,87 A
72,26 A
9 A
Viaxante
727,73 A
72,26 A
9 A
Oficial 1ª oficio
670,96 A
72,26 A
9 A
Oficial 2ª oficio
619,34 A
72,26 A
9 A
Peón
567,73 A
72,26 A
9 A
** Resultante de aplicar a diferenza do IPC real ao IPC previsto polo Goberno (1,2%).
RESOLUCIÓN do 30 de maio de 2005 pola que se fai pública a convocatoria de selección de formadores para cursos on-line.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 13/06/2005

O Centro de Estudos Xudiciais e Seguridade Pública de Galicia (Cexesga), co fin de realizar unha formación especializada e permanente do persoal ao servizo da Administración de xustiza, dentro dos programas de actividades para desenvolver polo centro, pretende programar cursos de formación on-line. Para tal fin, faise pública a presente convocatoria para a selección de colaboradores na programación e xestión das citadas actividades dirixidas a xestión procesual dos distintos procedementos da xurisdición civil, penal, contencioso-administrativo e social, así como linguaxe xurídica e outras linguas.
A selección farase por unha comisión designada para o efecto polo Cexesga de acordo coas seguintes bases:
O persoal terá que ser funcionario da calquera dos corpos da Administración de xustiza.
Será imprescindible ter coñecementos de informática, valorándose:
Xestión de cursos on-line.
Publicacións dixitais de contido xurídico.
Considéranse méritos que hai que valorar:
Licenciatura en dereito: 10 puntos.
Diplomatura en dereito (equivalente): 5 puntos.
Experiencia docente: 5 puntos.
Os seleccionados prestarán os seus servizos como colaboradores do Cexesga, e as súas retribucións faranse de acordo coas contías aprobadas e previstas con esta finalidade nos orzamentos correspondentes a cada unha das actividades programadas.
Instancias e prazo de presentación:
A admisión ao curso solicitarase mediante presentación da instancia, que, como modelo, se recolle no anexo I desta convocatoria, xuntando a ela, debidamente cuberto en todas as epígrafes no que se resumen os méritos que se pretenda que sexan tidos en conta, así como a súa acreditación documental en orixinal ou copia cotexada, coa excepción daqueles xa certificados polos responsables de persoal. O Centro de Estudos Xudiciais e Seguridade Pública de Galicia poderá solicitar documentación complementaria ou aclaratoria da xa presentada no momento de solicitar o curso.
A falsidade ou ocultación de datos será motivo de exclusión automática.
As instancias presentaranse no rexistro do Centro de Estudos Xudiciais e Seguridade Pública de Galicia ou enviaranse por calquera dos medios permi
tidos pola normativa reguladora do procedemento administrativo.
O prazo de presentación de instancias será de quince días naturais contados a partir do seguinte ao da publicación desta resolución no Diario Oficial de Galicia.
A publicación da resolución do procedemento deberá producirse no prazo máximo de seis meses
contados a partir do día seguinte ao da publicación desta resolución no Diario Oficial de Galicia. Transcorrido o devandito prazo sen que recaese resolución expresa, esta entenderase desestimatoria.
A Estrada, 30 de maio de 2005.
José Antonio Vázquez Taín
Director do Centro de Estudos Xudiciais
e Seguridade Pública de Galicia
CORRECCIÓN de erros.-Orde do 16 de maio de 2005 pola que se establecen e regulan axudas para a conservación e recuperación das poboacións de coello de monte autóctono.
CONSELLERÍA DE MEDIO AMBIENTE — III. OUTRAS DISPOSICIÓNS — 13/06/2005

Advertidos erros no texto da citada orde, publicada no DOG nº 100, do 26 de maio, cómpre publicar a corrección seguinte:
Na páxina 9.061, no artigo 6º, no parágrafo que comeza por: «O prazo de presentación de solicitudes», onde di: «corenta días naturais», debe dicir: «corenta días hábiles».
RESOLUCIÓN do 29 de abril de 2005, da Dirección Xeral de Tecnoloxía e Desenvolvemento Sectorial, pola que se lle dá publicidade á incorporación do referencial UNE 71502:2004 Especificacións para os Sistemas de Xestión da Seguridade da Información (SGSI) ao convenio aberto de colaboración entre a Consellería de Innovación, Industria e Comercio e as empresas avaliadoras da conformidade para o fomento da certificación en Galicia.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 13/06/2005

Con data do 12 de marzo de 2004 subscribiuse entre a Consellería de Innovación, Industria e Comercio e as empresas avaliadoras da conformidade un convenio aberto de colaboración para o fomento da certificación dos sistemas de xestión en Galicia, que foi publicado no DOG nº 65, do 2 de abril de 2004.
Na cláusula quinta do convenio recóllese a posibilidade de actualizar a lista aberta de referenciais segundo anexo VI en función da innovación nos modelos de xestión e logo da solicitude por parte das certificadoras. Conforme o establecido na dita cláusula a certificadora Asociación Española de Normalización e Certificación (AENOR), con CIF G78216819 presentou solicitude de incorporación do referencial UNE 71502:2004 Especificacións para os Sistemas de Xestión da Seguridade da Información (SGSI).
Vista a documentación remitida pola certificadora, o conselleiro de Innovación, Industria e Comercio resolveu actualizar a lista aberta segundo anexo VI do convenio aberto de colaboración entre a Consellería de Innovación, Industria e Comercio e as empresas avaliadoras da conformidade para o fomento dos sistemas de xestión en Galicia, do 12 de marzo de 2004 co seguinte referencial:
-Especificación: UNE 71502:2004. Especificacións para os Sistemas de Xestión da Seguridade da Información (SGSI).
-Descrición: certificación de sistemas de xestión da seguridade da información.
Cumprida a tramitación regulamentaria procede a publicación no Diario Oficial de Galicia da devandita adhesión co fin de dar publicidade a este feito.
O que se fai público para os efectos oportunos.
Santiago de Compostela, 29 de abril de 2005.
José Manuel González González
Director xeral de Tecnoloxía e Desenvolvemento Sectorial
RESOLUCIÓN do 12 de maio de 2005 pola que se convoca un curso sobre fotografía dixital.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 25/05/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a celebración dun curso sobre fotografía dixital, que deberá desenvolverse conforme as seguintes bases:
Obxectivos.
-Dotar os membros dos corpos de seguridade dos coñecementos fundamentais para levar a cabo as tarefas máis importantes no campo da fotografía dixital aplicada á función policial, especialmente aos atestados por accidentes de tráfico.
Destinatarios.
O curso vai dirixido aos membros dos corpos de Policía Local de Galicia.
Os participantes deberán posuír necesariamente coñecementos de informática a nivel usuario.
Inscrición.
A inscrición dos participantes será totalmente gratuíta.
Prazas.
20.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 31 de maio de 2005, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 6 ao 8 de xuño.
O horario será das 9.30 ás 14.00 horas e das 15.30 ás 19.00 horas, excepto o día 8 que será das 10.00 ás 14.00 horas.
Contido.
* Fotografía dixital.
-As cámaras dixitais: manexo e posibilidades.
-O tratamento de imaxes.
-A súa crecente utilización na operativa policial.
Relación de admitidos.
A relación de admitidos farase pública o día 2 de xuño a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando ao teléfono 986 59 00 21.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 12 de maio de 2005.
José Antonio Vázquez Taín
Director do Centro de Estudos Xudiciais
e Seguridade Pública de Galicia
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 9 de maio de 2005 pola que se modifica a do 19 de novembro de 2003, pola que se fai pública a composición do Consello Social da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 24/05/2005

Pola Orde do 19 de novembro de 2003 (DOG do 24 de novembro) fíxose pública a composición do Consello Social da Universidade de Vigo.
De acordo co artigo 10.1º b) da Lei 1/2003, do 9 de maio, dos consellos sociais do sistema universitario de Galicia, os membros dos consellos sociais cesarán por renuncia, incapacidade declarada por resolución xudicial firme, morte ou declaración de falecemento.
A renuncia deberá presentárselles por escrito á autoridade, entidade ou institución designante e ao presidente do Consello Social, quen lla comunicará á consellería competente en materia universitaria, e publicarase no Diario Oficial de Galicia, data desde a que producirá efectos.
Segundo o artigo 10.2º da dita Lei 1/2003, do 9 de maio, dos consellos sociais do sistema universitario de Galicia, as vacantes deberán cubrirse pola autoridade, entidade ou institución correspondente no prazo máximo de 3 meses.
De acordo co artigo 7.4º da citada Lei 1/2003, os acordos de designación de membros do Consello Social seranlle comunicados ao conselleiro competente en materia universitaria, quen procederá ao seu nomeamento mediante orde da súa consellería.
Con data do 4 de abril de 2005, o secretario do Consello Social da Universidade de Vigo, en cumprimento do disposto no artigo 10 da Lei 1/2003, do 9 de maio, dos consellos sociais do sistema universitario de Galicia, comunica o cesamento por xubilación de Augusto Viso Alonso, no seu cargo como xerente da Universidade de Vigo e o nomeamento de Manuel Castro Oliva como novo xerente, por acordo do Pleno do Consello Social da Universidade de Vigo con data do 10 de marzo de 2005.
Con data do 4 de abril de 2005, o presidente do Consello Social da Universidade de Vigo, en cumprimento do disposto no artigo 10 da Lei 1/2003, do 9 de maio, dos consellos sociais do sistema universitario de Galicia, comunica a renuncia de Luis Casanova González, por motivos persoais, como representante do sindicato da Unión Xeral de Traballadores de Galicia no Consello Social da Universidade de Vigo e a designación de Benito Gama Calvo como novo representante.
Por todo iso,
DISPOÑO:
Artigo 1.-Nomear a Manuel Castro Oliva como representante do Consello de Goberno da Univer
sidade de Vigo en substitución de Augusto Viso Alonso.
Artigo 2.-Nomear a Benito Gama Calvo como representante do sindicato da Unión Xeral de Traballadores de Galicia no Consello Social da Universidade de Vigo en substitución de Luis Casanova González.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 9 de maio de 2005.
Celso Currás Fernández
Conselleiro de Educación e Ordenación
Universitaria
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 18 de abril de 2005 pola que se fai pública a validación do curso de especialidade en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/05/2005

A Orde do 1 de abril de 2005 (DOG do 14 de abril), no seu artigo 16º establece que poderá validarse polo curso de especialización en lingua galega o certificado dos ciclos elemental e superior (cinco cursos) das escolas oficiais de idiomas, superados polos diplomados en EXB, mestres de ensinanza primaria, licenciados en tradución e interpretación e licenciados nas distintas facultades de filoloxía.
Polo anteriormente exposto,
DISPOÑO:
Artigo 1º
Conceder a validación do curso de especialidade en lingua galega ás persoas que se relacionan a seguir, por reuniren os requisitos establecidos no artigo 16º da Orde do 1 de abril de 2005:
Marta Pumares Varela 32796654.
Artigo 2º
A Consellería de Educación e Ordenación Universitaria expediralles os correspondentes diplomas.
Disposición derradeira
Facúltase a Dirección Xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 18 de abril de 2005.
Celso Currás Fernández
Conselleiro de Educación e Ordenación
Universitaria
RESOLUCIÓN do 4 de maio de 2005 pola que se publica o estado de execución do orzamento da comunidade autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao cuarto trimestre de 2004.
CONSELLERÍA DE ECONOMÍA E FACENDA — III. OUTRAS DISPOSICIÓNS — 25/05/2005

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e as súas modificacións, e a situación de tesouraría e movementos por operacións orzamentarias e extraorzamentarias correspondentes ao cuarto trimestre de 2004, que figuran como anexo a esta resolución.
Santiago de Compostela, 4 de maio de 2005.
José Antonio Orza Fernández
Conselleiro de Economía e Facenda
ORDE do 16 de maio de 2005 pola que se amplía a dotación orzamentaria para a concesión de axudas destinadas á realización de programas de cría de animais reguladas pola Orde do 7 de xaneiro de 2005 pola que se articulan axudas no marco do Programa de mellora gandeira de Galicia.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 24/05/2005

A Orde do 7 de xaneiro de 2005 pola que se articulan axudas no marco do Programa de mellora gandeira de Galicia (DOG nº 6, do 11 de xaneiro), regula e convoca, entre outras, axudas destinadas á realización de programas de cría de animais.
En vista das solicitudes recibidas ao abeiro desta orde é preciso incrementar a dotación económica prevista inicialmente para afrontar o gasto correspondente.
Na súa virtude, de conformidade co disposto no artigo 30.1º.3 do Estatuto de autonomía de Galicia, e en uso das competencias que me confire a Lei 1/1983, reguladora da Xunta e do seu presidente,
DISPOÑO:
Artigo único.
Primeiro.-Amplíase a dotación orzamentaria que se recolle no artigo 13 da orde desta consellería do 7 de xaneiro de 2005 pola que se articulan axudas no marco do Programa de mellora gandeira de Galicia (DOG nº 6, do 11 de xaneiro), tal como se detalla a seguir:
A dotación inicial da aplicación orzamentaria 09.03.614-A.771.0 (3.856.997,43 euros) dos orzamentos xerais da Comunidade Autónoma de Galicia para o ano 2005, modifícase para o financiamento das axudas recollidas no artigo 20 do seguinte xeito: protección especial incrementarase en 740.000 euros, leite incrementarase en 145.796,47 euros e fomento incrementarase en 72.845,51 euros.
Segundo.-Estas modificacións non afectan ao prazo que se establece para a presentación de solicitudes de axudas na dita Orde do 7 de xaneiro de 2005.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 16 de maio de 2005.
José Antonio Santiso Miramontes
Conselleiro de Política Agroalimentaria
e Desenvolvemento Rural
CONSELLERÍA DE CULTURA, COMUNICACIÓN SOCIAL
E TURISMO
DECRETO 129/2005, do 6 de maio, polo que se desafecta do dominio público un inmoble situado no lugar de Someso número 7, da cidade da Coruña.
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/05/2005

A Comunidade Autónoma de Galicia en virtude do Real decreto 1724/1987, do 18 de decembro,
sobre ampliación de servizos e medios traspasados á Comunidade Autónoma de Galicia en materia de educación non universitaria (centros de formación profesional regrada) (BOE nº 4, do 5 de xaneiro), integrou no seu patrimonio un inmoble, entón Centro de Formación Profesional de Someso, situado nas inmediacións da avenida Alfonso Molina, antes Lavedra, da cidade da Coruña. Do citado inmoble, por resolución da Secretaría Xeral e do Patrimonio da Consellería de Economía e Facenda do 27 de abril de 2005, segregouse unha parcela no lugar de Someso, nº 7, da Coruña, ao quedar integrada no Plan urbanístico parcial do recinto feiral de Someso, sector: S-7.
O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación de expropiación forzosa respecto daqueles bens adquiridos por este título. Neste sentido a Consellería de Educación e Ordenación Universitaria, que ten adscrito o ben, emitiu informe favorable sobre a súa desafectación. Segundo o anterior foi tramitado pola Consellería de Economía e Facenda o expediente de desafectación do dominio público do ben de referencia.
Por todo isto, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día seis de maio de dous mil cinco,
DISPOÑO:
Artigo 1º
Desaféctase do dominio público o ben descrito a continuación:
Predio situado nas inmediacións da avenida Alfonso Molina, antes Lavedra, hoxe lugar de Someso, nº 7, parroquia de San Cristovo das Viñas, termo municipal da Coruña, de dous mil novecentos dezaioto metros cadrados. Linda: norte, con propiedade de Home Galicia, S.A.; sur, con estrada de Elviña a Braña; leste, con estrada de Elviña a Cabana, hoxe terreos do recinto feiral; e oeste, co resto da súa parcela matriz.
Artigo 2º
O inmoble anteriormente descrito adquire natureza patrimonial.
Santiago de Compostela, seis de maio de dous mil cinco.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
RESOLUCIÓN do 16 de maio de 2005, da Dirección Xeral da Función Pública, pola que se lle dá publicidade ao acordo da comisión de traballo creada para a aplicación do Fondo de Acción Social do exercicio 2004 e ás listas definitivas das axudas do dito fondo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 24/05/2005

Concluídos os traballos de reparto e aplicación do Fondo de Acción Social para o ano 2004, e en uso das competencias atribuídas a esta dirección xeral no punto 2 das normas xerais de procedemento que rexen para o Fondo de Acción Social do ano 2004, publicadas por Resolución do 10 de agosto de 2004, da Dirección Xeral de Relacións Laborais (Diario Oficial de Galicia número 170, do 1 de setembro), procede darlles a debida publicidade ás listas definitivas das axudas do fondo e ao acordo final de concesión e distribución do citado fondo, unha vez transcorrido o prazo de alegacións previsto no punto segundo da Resolución do 28 de febreiro de 2005 (Diario Oficial de Galicia número 45, do 7 de marzo) e da Resolución do 18 de abril de 2005 (Diario Oficial de Galicia número 74, do 19 de abril).
Polo tanto, dándolle cumprimento ao acordo da Mesa Xeral de Negociación e ao disposto na Resolución do 10 de agosto de 2004, esta dirección xeral
DISPÓN:
Primeiro.-Que se publique no Diario Oficial de Galicia, como anexo a esta resolución, a distribución
final da concesión das axudas do Fondo de Acción Social para o exercicio de 2004.
Segundo.-Facer públicas as listas definitivas das solicitudes aprobadas e denegadas das prestacións correspondentes ás axudas de xubilación, discapacitados, fillos menores, estudos por fillos, estudos do traballador, vivenda e maiores a cargo do Fondo de Acción Social do ano 2004, que están expostas no taboleiro de anuncios de todas as consellerías, nas delegacións provinciais e relativas ao seu persoal, así como na páxina web: www. xunta.es.
Terceiro.-Contra esta resolución poderán os interesados interpoñer recurso de alzada perante o conselleiro da Presidencia, Relacións Institucionais e Administración Pública no prazo dun mes contado desde o día seguinte ao da data de publicación desta resolución no Diario Oficial de Galicia, de acordo co previsto no artigo 114 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 16 de maio de 2005.
Milagros Vázquez Tenorio
Directora xeral da Función Pública
ANEXO
Tipo de axuda
Entradas
Aprobadas
Denegadas
Importe euros
1. Xubilación
868
372
496
548.089,68
2. Discapacitados
727
658
69
913.666,84
3. Fillos menores
7.129
6.723
406
1.668.674,13
4. Est. por fillos
19.790
17.812
1.978
1.671.091
5. Est. traballador
1.212
684
528
191.918,68
6. Vivenda
735
603
132
835.969,67
7. Maiores a cargo
486
359
127
65.825
Total
30.947
27.211
3.736
5.895.235
DECRETO 128/2005, do 6 de maio, polo que se acepta a cesión, a título gratuíto, dunha parcela de terreo na parroquia de Santo Estevo de Ribas de Sil, no termo municipal de Nogueira de Ramuín (Ourense), como medida compensatoria do proxecto liña de transporte de enerxía eléctrica a 220 kV Velle-San Pedro.
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/05/2005

A Consellería de Medio Ambiente, en virtude do informe da Dirección Xeral de Calidade e Avaliación Medioambiental do trinta e un de marzo de dous mil tres, manifestou a súa conformidade coa aceptación da cesión de terreos situados no termo municipal de Nogueira de Ramuín (Ourense), como medida compensatoria proposta pola Sociedade Unión Fenosa Distribución, S.A., no marco da declaración de impacto ambiental do proxecto liña de transporte de enerxía eléctrica a 220 kV Velle-San Pedro, adoptada por Resolución do 2 de outubro de 2001 e revisada o 20 de agosto de 2002.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos que resultan do
escrito do 8 de maio de 2002 de Unión Fenosa Distribución, S.A., coa conformidade da Consellería de Medio Ambiente, logo da deliberación do Consello da Xunta de Galicia, na súa reunión do seis de maio de dous mil cinco,
DISPOÑO:
Artigo 1º
Acéptase a cesión, a título gratuíto, feita pola Sociedade Unión Fenosa Distribución, S.A. do terreo que se describe como segue, como medida compensatoria do proxecto liña de transporte de enerxía eléctrica a 220 kV Velle-San Pedro:
Terreo a monte, denominado A Fraga, situado no lugar de Paradela, da parroquia de Santo Estevo de Ribas do Sil, lugar A Costa, do termo municipal de Nogueira de Ramuín (Ourense), da superficie dunhas cento oito áreas, segundo o título, aínda que de recente medición, resulta ter cento cincuenta e catro áreas e setenta centiáreas; que linda: ao norte, con veciños de San Cosmede; ao sur, con camiño e con predios pertencentes a Serafín Sueiro, Luís Rodríguez González de Biduedo e de Consuelo Gómez de Fontefría; ao leste, co monte de man común de Paradela e Santo Estevo do Concello de Nogueira de Ramuín e, en parte, Serafín Sueiro; e ao oeste, da familia Xaravedra, hoxe de Serafín Sueiro e outros.
Artigo 2º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no rexistro da propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, seis de maio de dous mil cinco.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CORRECCIÓN de erros.-Decreto 103/2005, do 6 de maio, polo que se establece a regulamentación técnico-sanitaria de piscinas de uso colectivo.
CONSELLERÍA DE SANIDADE — I. DISPOSICIÓNS XERAIS — 18/05/2005

Advertido erro no devandito decreto, publicado no DOG nº 90, do 11 de maio, cómpre facer a seguinte corrección:
Na páxina 7.899, e inmediatamente despois da disposición adicional terceira, debe incluírse o seguinte texto:
«Disposición transitoria
As piscinas xa construídas disporán dun prazo de tres meses, contados a partir da entrada en vigor
deste decreto, para adaptarse ás disposicións relativas á medida da condutividade do artigo 31, sobre autocontrol, ao programa de control da calidade da auga do artigo 32, e ao relativo á información ao usuario do artigo 33».
CORRECCIÓN de erros.-Lei 2/2005, do 18 de febreiro, de promoción e defensa da calidade alimentaria galega.
PRESIDENCIA — I. DISPOSICIÓNS XERAIS — 18/05/2005

Advertido erro na devandita lei, publicada no DOG número 49, cómpre facer a oportuna corrección.
Na páxina 4.243, columna dereita, artigo 80, punto 5, di: «No suposto de iniciarse o procedemento sancionador como consecuencia de resultados, este analíticos, se o inculpado non acepta eses resultados poderá solicitar a realización de análises contraditorias da maneira que se estableza regulamentariamente» e debe dicir: «No suposto de iniciarse o procedemento sancionador como consecuencia de resultados, analíticos, se o inculpado non acepta eses resultados poderá solicitar a realización de análises contraditorias da maneira que se estableza regulamentariamente».
LEI 5/2005, do 25 de abril, reguladora do recurso de casación en materia de dereito civil de Galicia.
PRESIDENCIA — I. DISPOSICIÓNS XERAIS — 18/05/2005

Exposición de motivos.
A competencia do Parlamento para regular o recurso de casación en materia de dereito civil galego vénlle atribuída nos artigos 22 e 27.5 do Estatuto de autonomía de Galicia, que en concordancia co disposto no artigo 149.1.6.º da Constitución determinan as atribucións da nosa Comunidade Autónoma en materia de normas procesuais que deriven do dereito galego.
O Tribunal Constitucional delimitou na súa sentenza do 25 de marzo de 2004 o ámbito constitucionalmente correcto de actuación do Lexislativo autonómico nesta materia, ao pronunciarse sobre o contido da Lei 11/1993, do 15 de xullo, reguladora do recurso de casación en materia de dereito civil especial.
Por todo iso, e para posibilitar a existencia dun recurso de casación ante o Tribunal Superior de Xustiza de Galicia que faga efectivas as previsións do artigo 21 do Estatuto de autonomía para Galicia e a creación dunha doutrina xurisprudencial sobre o dereito civil galego, faise precisa a aprobación desta lei.
Por todo o exposto o Parlamento de Galicia aprobou e eu, de conformidade co artigo 13.2 do Estatuto de Galicia e co artigo 24 da Lei 1/1983, do 23 de febreiro, reguladora da Xunta e do seu presidente, promulgo en nome de El-Rei a Lei de reguladora do recurso de casación en materia de dereito civil de Galicia.
Artigo 1
O obxecto desta lei é a regulación do recurso de casación en materia de dereito civil de Galicia, de conformidade coa competencia prevista no artigo 27.5 do Estatuto de autonomía para Galicia.
Artigo 2
En desenvolvemento da competencia exclusiva da Comunidade Autónoma para a regulación das normas procesuais derivadas do dereito galego, establécense as seguintes especialidades na regulación do recurso de casación en materia de dereito civil de Galicia:
1. Considerarase motivo casacional o erro na apreciación da proba que demostre descoñecemento por parte do xulgador de feitos notorios que supoñan infracción do uso ou costume.
2. As sentenzas obxecto de casación non estarán sometidas a ningunha limitación por causa da súa contía litixiosa.
Disposición transitoria
Serán recorribles en casación, conforme o disposto nesta lei, as resolucións xudiciais que, ditadas antes da súa entrada en vigor, se encontren en tempo hábil de seren obxecto de recurso.
Disposición derrogatoria
Queda derrogada a Lei 11/1993, do 15 de xullo, sobre o recurso de casación en materia de dereito civil especial de Galicia.
Disposición derradeira
Esta lei entrará en vigor o día seguinte da súa publicación no Diario Oficial de Galicia.
Santiago de Compostela, vinte e cinco de abril de dous mil cinco.
Manuel Fraga Iribarne
Presidente
RESOLUCIÓN do 18 de abril de 2005 pola que se fai pública a concesión de catro bolsas de formación na área de estatística pública neste instituto, convocadas por Resolución do 13 de xaneiro de 2005.
INSTITUTO GALEGO DE ESTATÍSTICA — III. OUTRAS DISPOSICIÓNS — 23/05/2005

Para dar cumprimento ao establecido na base décima da Resolución do 13 de xaneiro de 2005 pola que se convocan catro bolsas de formación na área de estatística pública no Instituto Galego de Estatística (DOG nº 15, do 24 de xaneiro) e de conformidade co artigo 60 da Lei 30/1992, do 26 de novembro, de réxime xurídico das administracións
públicas e do procedemento administrativo común, esta dirección
RESOLVE:
Facer pública a concesión de catro bolsas de formación na área da estatística pública no Instituto Galego de Estatística, nos termos que seguen:
* Pablo Torrado Solar, con NIF: 44828434-P.
* María Martínez Lamas, con NIF: 44829502-H.
* Javier Villar Burke, con NIF: 44830412-P.
* Rosalía Bermúdez Santos, con NIF: 35467266-R.
Esta resolución pon fin á vía administrativa e contra ela poderán os interesados interpoñer potestativamente recurso de reposición ante o mesmo órgano no prazo dun mes, contado a partir do día seguinte ao da publicación desta resolución no Diario Oficial de Galicia. De non estimar a interposición deste recurso, poderá interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Santiago de Compostela, 18 de abril de 2005.
José Antonio Campo Andión
Director do Instituto Galego de Estatística
RESOLUCIÓN do 11 de maio de 2005 pola que se modifican as bases reguladoras das axudas do Instituto Galego de Promoción Económica para o programa Emprendedores.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 23/05/2005

A experiencia acadada na xestión do programa Emprendedores amosa a realidade de que para moitos proxectos transcorre un tempo elevado entre a resolución de cualificación, emitida ao abeiro da base 5ª e a solicitude de apoios á implantación do proxecto emprendedor da base 6ª. Como queira que a solicitude de axuda ao abeiro da base 6ª debe fundamentarse no plan de empresa cualificado na base 5ª, este desfase temporal fai que poidan existir diferenzas ou desviacións na execución dos proxectos con relación ás previsións enunciadas no plan de empresa e, consecuentemente, diferenzas entre actos administrativos, os cales, substancialmente, deben responder ao mesmo proxecto.
Por todo o que antecede, e de conformidade coas facultades que teño conferidas,
RESOLVO:
Único.-Publicar as seguintes modificacións, acordadas polo Consello de Dirección do instituto na súa reunión do 28 de abril de 2005, das bases reguladoras das axudas do Instituto Galego de Promoción Económica para o programa de Emprendedores feitas públicas mediante Resolución do 13 de xullo de 2001 (DOG nº 142, do 23 de xullo), co obxecto de que as solicitudes ao abeiro das bases 5ª e 6ª se realicen de xeito simultáneo:
1. Substitúese a base 3.3 c) I) polo texto seguinte:
«Que o proxecto para o que se solicita o apoio, acreditando a súa viabilidade técnica e económica obteña a cualificación de Emprendedor, segundo se establece na base 5ª».
2. Substitúese o anexo II polo que se une a esta resolución.
3. Subtitúense as alíneas 2 A), 3 A) e 3 B) do anexo III polos que se unen a esta resolución.
Santiago de Compostela, 11 de maio de 2005.
Margarita Rodríguez Rama
Directora xeral do Instituto Galego
de Promoción Económica
RESOLUCIÓN do 3 de maio de 2005 pola que se modifica o programa de préstamos para financiar proxectos emprendedores na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 23/05/2005

Mediante Resolución do 24 de marzo de 2003 fíxose público o programa de préstamos para financiar proxectos emprendedores na Comunidade Autónoma de Galicia (Diario Oficial de Galicia nº 63, do 31 de marzo).
Preténdese que as solicitudes de préstamos a proxectos emprendedores se poidan realizar en calquera momento, comprendido entre a data de solicitude de cualificación como proxecto emprendedor e a data fixada como límite do período de vixencia da citada cualificación.
Por todo o anterior, e de conformidade coas facultades que teño conferidas,
RESOLVO:
Único.-Publicar a seguinte modificación, acordada polo Consello de Dirección do Igape, na súa reunión do 28 de abril de 2005, do programa de préstamos para financiar proxectos emprendedores na Comunidade Autónoma de Galicia:
-Modifícase o artigo segundo, punto referente aos prestameiros:
«-Prestameiros: persoas xurídicas cun proxecto cualificado como emprendedor de acordo co esta
blecido na base 5ª das bases reguladoras de axudas do Instituto Galego de Promoción Económica para o Programa Emprendedores e que o dito proxecto requira para a súa maduración e viabilidade unha achega financeira en condicións favorables, dentro do período de vixencia da citada cualificación».
Santiago de Compostela, 3 de maio de 2005.
Margarita Rodríguez Rama
Directora xeral do Instituto Galego de Promoción Económica